cyanic-selkie/wikianc huggingface dataset:
Ανεμόπτερο Derwitzer
Εξωτερικοί σύνδεσμοι
Κατηγορία:Αεροσκάφη
Κάρελ Κριλ
Αύγουστος 1968 και αυτο - εξορία
Δεν απέκτησε τη γερμανική υπηκοότητα επειδή θα έχανε την τσεχοσλοβακική.
Παραπομπές
Κατηγορία:Τσέχοι συνθέτες Κατηγορία:Τσέχοι ποιητές Κατηγορία:Τσέχοι Καθολικοί Κατηγορία:Τσέχοι αντικομμουνιστές Κατηγορία:Αποδέκτες του Μεταλλίου της Αξίας της Δημοκρατίας της Τσεχίας
Δημήτριος Τζαμπλάκων
Ο Δημήτριος Τζαμπλάκων (άκμασε από το 1345 μέχρι το 1366/67) ήταν Βυζαντινός αριστοκράτης και ανώτερος στρατιωτικός αρχηγός.
Βιογραφία
Οι Τζαμπλάκωνες ήταν μία σημαντική, πλούσια κα αριστοκρατική οικογένεια, που καταγράφεται από τα μέσα του 13ου αι., όταν ένα από τα μέλη της επέτυχε τον υψηλό βαθμό του δομεστίκου των Σχολών (αρχηγού του Στρατού). Γιος αυτού ήταν ο Αλέξιος Τζαμπλάκων, πατέρας του Δημητρίου. Ο τελευταίος είχε αδέλφια τους Ασωματιανό και Αρσένιο, που επίσης επέτυχαν υψηλά αξιώματα κατά την ίδια περίοδο.
Οικογένεια
Ο Δημήτριος παντρεύτηκε την Ευδοκία Παλαιολογίνα και είχε αρκετά παιδιά, τα ονόματα των οποίων δεν μας είναι γνωστά. Ένα από αυτά είναι:
Πηγές
Κατηγορία:Βυζαντινοί του 14ου αιώνα Κατηγορία:Δομέστικοι των Σχολών Δημητριος Κατηγορία:Βυζαντινοί Στρατοπεδάρχες
Βενέτικο Μεσσηνίας
μικρογραφία|Νησί Βενέτικο Το Βενέτικο είναι νησί των Μεσσηνιακών Οινουσσών, που βρίσκεται απέναντι από το νοτιότερο άκρο της Μεσσηνίας, το ακρωτήριο Ακρίτας. Διοικητικά ανήκει στον Δήμο Πύλου-Νέστορος, ενώ την περίοδο 1999-2011 ανήκε στον Δήμο Κορώνης. Είναι βραχώδες νησί με θαμνώδη βλάστηση. Το υψηλότερο σημείο του είναι 181 μέτρα. Στην αρχαιότητα το νησί ονομαζόταν Θηγανούσσα και αναφέρεται από τον Παυσανία. Στο νησί υπάρχουν περιοχές με θηγανίτες λίθους ( σκληρός λίθος χρησιμοποιούμενος ως (η) ακόνη) γνωστές από την αρχαιότητα, εξ' ου και το όνομα Θηγανούσσα.
Το νησί είναι ενταγμένο στο δίκτυο Natura 2000, μαζί με τα υπόλοιπα νησιά των Μεσσηνιακών Οινουσσών και την περιοχή του ακρωτηρίου Ακρίτα, με τον κωδικό GR2550003.
Παραπομπές
Κατηγορία:Ιόνιες Νήσοι Κατηγορία:Νησιά της Πελοποννήσου Κατηγορία:Νησιά της Μεσσηνίας Κατηγορία:Γεωγραφικοί σχηματισμοί της Μεσσηνίας Κατηγορία:Δήμος Πύλου - Νέστορος Κατηγορία:Επαρχία Πυλίας
Μίκα Τοντόροβιτς
Η Μίκα Τοντορόβιτς (1900 - 1981) ήταν Βόσνια ζωγράφος, που ήταν ιδρυτικό μέλος του Συλλόγου Καλλιτεχνών της Βοσνίας Ερζεγοβίνης.
Βιογραφία
H Τοντόροβιτς γεννήθηκε στο Σεράγεβο το 1900. Η δευτεροβάθμια εκπαίδευσή της ήταν στο γυμνάσιο θηλέων εκεί και το 1920 εγγράφηκε στην Ακαδημία Καλών Τεχνών στο Ζάγκρεμπ, όπου ήταν η μόνη γυναίκα στην τάξη της. Αποφοίτησε το 1926 και επέστρεψε στο Σεράγεβο, το οποίο ήταν κέντρο όλων των ειδών της εικαστικής τέχνης. Στη συνέχεια ταξίδεψε στην Ιταλία, όπου σπούδασε αναγεννησιακή τέχνη. Κατά τον Δεύτερο Παγκόσμιο Πόλεμο η Μίκα Τοντόροβιτς φυλακίστηκε στο στρατόπεδο συγκέντρωσης Στάρα Γκραντίσκα και αργότερα απελάθηκε στην Αυστρία για να εργαστεί σε καταναγκαστική εργασία. Το 1945 ήταν ιδρυτικό μέλος του Συλλόγου Καλλιτεχνών της Βοσνίας Ερζεγοβίνης. Ήταν επίσης η πρώτη γυναίκα που ήταν πλήρες μέλος της Βοσνιακής Ακαδημίας Επιστημών και Τεχνών, καθώς και μέλος της Σερβικής Ακαδημίας Επιστημών και Τεχνών. Ήταν επίσης μια από τις πρώτες καθηγήτριες στη Σχολή Εφαρμοσμένων Τεχνών στο Σεράγεβο, όπου εργάστηκε μέχρι την αποχώρησή της. Πέθανε το 1981 και είναι θαμμένη στο νεκροταφείο Μπάρε.
Εργα
Το 1945 ήταν η μόνη καλλιτέχνης που έδωσε κατάθεση στην κρατική επιτροπή για την καθιέρωση εγκλημάτων πολέμου στο Βελιγράδι, όπου χρησιμοποιήθηκαν ως αποδεικτικά στοιχεία η σειρά των σχεδίων της «Τα τελευταία θύματα του Γιασένοβακ και Γκραντίσκα», που απεικονίζουν τη ζωή σε στρατόπεδα συγκέντρωσης. Μετά τον Δεύτερο Παγκόσμιο Πόλεμο, ανθρώπινες φιγούρες εξαφανίζονται από το έργο της και αντλεί έμπνευση από αντικείμενα γύρω της. Παρόλο που εκθέτει συλλογικά στη Γιουγκοσλαβία και ανεξάρτητα στην Ευρώπη, η πρώτη ατομική έκθεση της Τοντότοβιτς πραγματοποιήθηκε μόλις το 1954 στο Βελιγράδι. Είχε επακόλουθες εκθέσεις στο Σεράγεβο το 1962 και το 1975 και επίσης στο Βελιγράδι το 1968.
Το 1959, το έργο της η Βενετία, η οποία είναι κυρίως σε αποχρώσεις του λευκού, αποτελεί σημείο καμπής στο στυλ της και μπαίνει σε μία «Λευκή Φάση της καριέρας της». Από το 1962 το έργο της εξελίσσεται και πάλι, αυτή τη φορά για να περιλαμβάνει λαδομπογιές καθώς και μπογιές. Το 1980 πραγματοποιήθηκε αναδρομική έκθεση της δουλειάς της στην Εθνική Πινακοθήκη της Βοσνίας-Ερζεγοβίνης. Το 2019 σχέδια της Τοντόροβιτς που δημιουργήθηκαν μεταξύ 1929 και 1933 εκτέθηκαν σε μία έκθεση και στην Εθνική Πινακοθήκη της Βοσνίας-Ερζεγοβίνης. Η συλλογή έχει πάνω από 300 έργα της στη συλλογή της, μερικά από τα οποία βρίσκονται σε μόνιμη έκθεση.
Χαμένα έργα
Το 1992, το δεκαώροφο κτίριο που ανήκε στην εφημερίδα Οσλομποντένγιε καταστράφηκε και μεταξύ των απωλειών ήταν φωτογραφίες της Τοντορόβιτς.
Κληρονομιά
Ένας δρόμος στη Γκόριτσα, την περιοχή του Σεράγεβο όπου έζησε φέρει το όνομά της.
Εξωτερικοί σύνδεσμοι
Κατηγορία:Επιζήσαντες του Ολοκαυτώματος Κατηγορία:Ζωγράφοι της νεκρής φύσης Κατηγορία:Γυναίκες ζωγράφοι Κατηγορία:Σελίδες με μη επιθεωρημένες μεταφράσεις
Μπουργκινιόν (Ντου)
Το Μπουργκινιόν (γαλλικά: Bourguignon) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Εταιρεία Δικαίου και Αρμονίας
Η Εταιρεία Δικαίου και Αρμονίας, (κινεζικά: 義和 拳?  πινγίν:  Yìhéquán?  Wade: Ι-Χo Τσουάν, μερικές φορές και ως (EFEO); Ι-ho-kiuên), και μεταφράζεται ως γροθιές δικαιοσύνης - αρμονίας, ή μαχητές  για τη δικαιοσύνη και την αρμονία, ή πολιτοφυλακή της δικαιοσύνης και ομόνοιας  (κινέζικα:  義和團?  πινγίν:  Yìhétuán?  Wade: Yi Χο Tuan) ήταν μια μυστική κινεζική εταιρεία, τα μέλη της οποίας έγιναν περισσότερο γνωστά από το αυθαίρετο όνομα μπόξερς (πυγμάχοι) που τους έδωσαν οι Δυτικοί και ειδικότερα από την εξέγερση τους, Εξέγερση των Μπόξερ την περίοδο 1899 - 1901.
Η Εταιρεία την εποχή εκείνη που αριθμούσε μεταξύ πενήντα και εκατό χιλιάδες μέλη, είχε ξενοφοβικό χαρακτήρα διακείμενη ενάντια της δυναστείας, των Δυτικών ιμπεριαλιστών που κυριολεκτικά έκαναν ότι ήθελαν καθώς και των Ιαπώνων, όπως επίσης και εναντίον των ιεραποστόλων και χριστιανών. Λίγο όμως αργότερα η κινεζική Αυτοκρατορία προσλαμβάνοντας αυτή ως πολιτοφυλακή την χρησιμοποίησε στην καταπολέμηση της επιρροής των ξένων δυνάμεων.
Προέλευση
left|thumb|180x180px|Σχέδιο του Κάο Φουτιάν, ένας από τους επικεφαλής των Μπόξερς. Η Κίνα έχει μια μακρά ιστορία των μυστικών εταιρειών. Η πολιτική ιστορία της Μέσης Βασιλείας είναι διάσπαρτη με εξεγέρσεις. Όταν δεν μπορούσε να διαχειρισθεί μια γεωργική κρίση γρήγορα, ξέσπαγαν αγροτικές εξεγέρσεις, που συχνά πλαισιώνονταν από αιρέσεις και άλλες παράνομες ομάδες. thumb|Εκπροσώπηση των Μπόξερ από τον Johannes Koekkoek, 1900. Η κίνηση των Μπόξερς που ήταν μέρος της παράδοσης των μυστικών κοινωνιών στην Κίνα, εμφανίσθηκε στο Σαντούνγκ στις αρχές της δεκαετίας του 1890. Η κίνηση αυτών συγκροτούνταν σε διάφορες ομάδες. Κάθε ομάδα είχε μια μονάδα βάσης, ιερό χώρο, που αντιπροσώπευε τόσο το βωμό, την έδρα και το έδαφος επί του οποίου ασκούταν η εξουσία. Αυτή η ομάδα που αριθμούσε από 20 μέχρι 500 μέλη καθοδηγούταν από έναν αρχηγό. Σε διάταξη μάχης, οι μπόξερς παρατάσσονταν επί το πλείστον σε υπο-ομάδες δύναμης περίπου δέκα άνδρες. Υπήρχε μια πολύ αυστηρή πειθαρχία, όπως «ολοκληρωτική υπακοή στον ηγέτη, απαγόρευση αποδοχής δώρων, διενέργειας κλοπών, λεηλασιών, να παρενοχλούν τους απλούς ανθρώπους, να έχουν σχέσεις με γυναίκες, ή να καταναλώνουν κρέας και ποτά. Γενικά οι πυγμάχοι πίστευαν ότι οι τελετουργικές πρακτικές πολεμικών τεχνών θα μπορούσαν να τους δώσουν υπεράνθρωπες δυνάμεις και να τους κάνει άτρωτους σε σφαίρες.
Τα μέλη των ομάδων ήταν κυρίως εργάτες γης, αλλά και αχθοφόροι, τεχνίτες κ.ά. σχεδόν αποκλειστικά, από την κατώτερη τάξη της κινεζικής κοινωνίας. Η θέση τους στις δράσεις τους ήταν πιο ριζοσπαστική, από την θέση τους στην κοινωνία και αυτό τους έκανε περισσότερο συμπαθείς και αποδεκτούς.
Εξέγερση
Τον Μάρτιο του 1898 οι πυγμάχοι άρχισαν να κηρύττουν ανοιχτά στους δρόμους το σύνθημα "Γκρεμίστε τους Τσινγκ (δυναστεία), τσακίστε τους ξένους".
Μετά από μια τελική σύγκρουση με αυτοκρατορικά στρατεύματα, τον Οκτώβριο του 1899 η δραστηριότητα των Μπόξερς εστιάστηκε εναντίον των ιεραποστόλων και των προσήλυτων, ως άμεσο τρόπο εκδίκησης των "ξένων διαβόλων" που είχαν εισβάλει στη χώρα. Οι κινεζικές αρχές χωρίστηκαν σε ενάντιες και φίλιες στην κίνησή τους, κυρίως από τα συντηρητικά στοιχεία που εκδήλωναν την υποστήριξή τους όπως ο πρίγκιπας Duan που οργάνωσε μια συνάντηση μεταξύ της αυτοκράτειρας Dowager Cixi και Cao Φουτιάν, ένας από τους επικεφαλής των πυγμάχων στο Τιετσίν. Γι αυτό και στα επίσημα κινεζικά έγγραφα των ετών 1898 και 1899 οι Μπόξερς φέρονται άλλοτε ως αντάρτες, άλλοτε ως μέλη μυστικών εταιρειών, που δρούσαν παρόμοια, και άλλοτε ως πολιτοφύλακες.
Στις αρχές Ιουνίου του 1900, σχεδόν 450 άνδρες από δυτικά στρατεύματα εισήλθαν στην κινεζική πρωτεύουσα για την προστασία των ξένων αντιπροσωπειών. Τελικά η εξέγερση των Μπόξερς κατέληξε τότε να υποστηρίζεται από στοιχεία του κινεζικού στρατού αλλάζοντας το σύνθημά τους σε "Στηρίξτε τους Τσινγκ (δυναστεία), τσακίστε τους ξένους"..
Οι Μπόξερς προέβησαν σε αιματηρές ενέργειες εναντίον αλλοδαπών και Κινέζων Χριστιανών, διαπράττοντας πολλές δολοφονίες. Στο Πεκίνο, οι ομάδες Μπόξερς είχαν τοποθετηθεί επίσημα κάτω από την εντολή των μελών της κυβέρνησης, όπως υπό τον πρίγκιπα Duan, Η δολοφονία του Ιάπωνα υπουργού Sugiyama, (Ιουνίου 1900) και του Γερμανού Βαρώνου von Ketteler στις 20 Ιουνίου, έβαλαν φωτιά στο μπαρούτι, με αποκορύφωμα την πολιορκία των ξένων Πρεσβειών και των συγκρούσεων μεταξύ των δυνάμεων της οκτάεθνης Συμμαχίας από τη μία πλευρά, και τους Μπόξερς με το κινεζικό αυτοκρατορικό στρατό, από την άλλη. Οι Μπόξερς που συχνά συγκρούονταν με μαχαίρια με τα τακτικά στρατεύματα εξοπλισμένα με πυροβόλα όπλα, καταστράφηκαν ολοσχερώς στη διάρκεια της σύγκρουσης. Με εντολή της αυτοκράτειρας Τσέου-Χι που ήθελε να κατευνάσει τις ξένες δυνάμεις, τα αυτοκρατορικά στρατεύματα της Κίνας στράφηκαν τελικά ενάντια των Μπόξερς και κατέστειλαν το κίνημά τους σε όλη την περιοχή.
Κατηγορία:Ιστορία της Κίνας Κατηγορία:Εξέγερση των Μπόξερ
NGC 2775
Ο NGC 2775 ή Caldwell 48 είναι σπειροειδής γαλαξίας στον αστερισμό του Καρκίνου. Τον ανακάλυψε ο Γουίλιαμ Χέρσελ (William Herschel) το 1783. Ο NGC 2775 είναι ο σημαντικότερος μιας μικρής ομάδας γαλαξιών που παίρνει το όνομά της από τον ίδιο (Ομάδα NGC 2775) και ανήκει στο Υπερσμήνος της Παρθένου. Στην Ομάδα του NGC 2775 περιλαμβάνονται επίσης τα NGC 2777 και UGC 4781. Το SN1993z είναι το μόνο γνωστό σουπερνόβα αυτού του γαλαξία.
Εξωτερικοί σύνδεσμοι
2775 Κατηγορία:Σπειροειδείς γαλαξίες Κατηγορία:Καρκίνος (αστερισμός) Κατηγορία:Αντικείμενα Caldwell 25861 04820
Καλακαίικα Ηλείας
Τα Καλακαίικα είναι οικισμός της Τοπικής Κοινότητας Σκαφιδιάς του Νομού Ηλείας που βρίσκεται 14,4 χλμ. βορειοδυτικά της πόλης του Πύργου σε υψόμετρο 25 μέτρων. Διοικητικά ανήκει στην Δημοτική Ενότητα Πύργου του Δήμου Πύργου και έχει 85 μόνιμους κατοίκους σύμφωνα με την απογραφή του 2011. Χαρακτηρίζεται από την μεγάλη αμμωδη  παραλία της με πράσινα διαυγή νερά  και μήκος περίπου 4 χιλιόμετρα.
Δημογραφικά στοιχεία
Η εξέλιξη του μόνιμου πληθυσμού τον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Πύργου
Γκουστάβο Σανταολάγια
Ο Γκουστάβο Αλφρέδο Σανταολάγια (ισπανικά: Gustavo Alfredo Santaolalla, 19 Αυγούστου 1951) είναι Αργεντίνος μουσικός, συνθέτης ταινιών και παραγωγός. Περισσότερο γνωστός είναι για τις δύο διαδοχικές του νίκες στην Αμερικανική Ακαδημία Κινηματογράφου, στην κατηγορία Καλύτερης Πρωτότυπης Μουσικής, για τις ταινίες Brokeback Mountain (2005) και Babel (2006). Το 2013, συνέθεσε και τη μουσική του βιντεοπαιχνιδιού The Last of Us, (καθώς και του σίκουελ του) ασχολούμενος για πρώτη φορά με αυτήν τη βιομηχανία, ενώ στα επόμενα χρονιά, τη μουσική των τηλεοπτικών σειρών Jane the Virgin και Making a Murderer. Το 2015, εισήχθη στο Latin Songwriters Hall of Fame.
Εξωτερικοί σύνδεσμοι
Κατηγορία:Αργεντινοί συνθέτες Κατηγορία:Βραβευμένοι με BAFTA Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Βραβευμένοι με Γκράμι Κατηγορία:Αργεντινοί συνθέτες μουσικής ταινιών
Μπουσιέρ
Το Μπουσιέρ (γαλλικά: Boussières) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κατάλογος τραγουδιών στην κορυφή του Billboard Hot 100 (2011)
Το Billboard Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες. Τα στοιχεία του, που δημοσιεύονται από το περιοδικό Billboard και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα.
Κατά τη διάρκεια του 2011 14 τραγούδια έφτασαν στην κορυφή στα 53 τεύχη του περιοδικού, από τα οποία το ένα, το "Firework" της Κέιτι Πέρι ξεκίνησε την πορεία του προς την πρώτη θέση στα τέλη του 2010.
Το 2011 συνολικά 6 καλλιτέχνες ή συγκροτήματα ήταν για πρώτη φορά στην κορυφή: Wiz Khalifa, Αντέλ, Pitbull, Afrojack, Nayer, LMFAO, Λορίν Μπένετ, GoonRock και Κάλβιν Χάρις. Τα 6 σινγκλ ήταν συνεργασίες. Οι ποπ τραγουδίστριες Αντέλ, Ριάννα και Μπρίτνεϊ Σπίαρς πέτυχαν δύο τραγούδια η καθεμιά τους να είναι στην κορυφή στη διάρκεια του έτους. Το τραγούδι με τις περισσότερες πωλήσεις και βρέθηκε στην κορυφή στον κατάλογο με τα καλύτερα τραγούδια του 2011 στο τέλος της χρονιάς (Billboard Year-End Hot 100) ήταν το "Rolling in the Deep" της Αντέλ.
Παραπομπές
2011
Κωνσταντίνος Χαδηνός
Ο Κωνσταντίνος Χαδηνός (άκμασε 1258-1274) ήταν ανώτερος αξιωματούχος της Βυζαντινής αυτοκρατορίας.
Βιογραφία
Αναφέρεται για πρώτη φορά, όταν ο Θεόδωρος Β΄ Βατάτζης (1254-58) τον έστειλε στη Θεσσαλονίκη να συλλάβει τον Μιχαήλ Παλαιολόγο, που συνωμότησε εναντίον του Αυτοκράτορα των Ρωμαίων.
Τότε είχε τη θέση του κόμη των βασιλικών ίππων. Όταν ο Παλαιολόγος ανήλθε στο θρόνο ως Μιχαήλ Η΄, ο Κωνσταντίνος απεστάλη για να εγγράψει τους μεγάλους γαιοκτήμονες της Μικράς Ασίας στον Αυτοκρατορικό στρατό και να κατάσχει το μεγαλύτερο μέρος της περιουσίας τους. Την ίδια περίπου περίοδο ορίστηκε Έπαρχος της Κωνσταντινούπολης.
Το 1269 καταγράφεται να κατέχει τη θέση του μεγάλου λογαριαστή (για τα Οικονομικά), το αξίωμα του οικείου του Αυτοκράτορα και από το 1274 του πρωτοϊερακαρίου (πρώτου κυνηγού με γεράκια).
Πηγές
Κατηγορία:Βυζαντινοί του 13ου αιώνα Κατηγορία:Βυζαντινοί έπαρχοι της Κωνσταντινούπολης Κατηγορία:Βυζαντινοί αυλικοί
Λυκόφως
Με τον όρο λυκόφως χαρακτηρίζεται γενικά η χρονική περίοδος από την δύση του Ηλίου έως την έναρξη του σκότους της νύχτας. Αντίθετος όρος είναι το λυκαυγές.
Είδη
Η ποσότητα φωτός που εκπέμπεται κατά το λυκόφως μειώνεται με την αύξηση του αρνητικού ύψους του Ηλίου (δηλαδή του ύψους του κάτω από τον ορίζοντα). Ανάλογα του αρνητικού ύψους του Ηλίου διακρίνουμε τρία είδη λυκόφωτος:
Οι ώρες έναρξης και λήξης του ναυτικού και πολιτικού λυκόφωτος φέρονται καταχωρημένες στις ημερήσιες σελίδες των αστρονομικών εφημερίδων.
Ε.Σ.ΚΑ. Βορειοδυτικής Ελλάδας 2016-2017 (Άνδρες)
Για την περίοδο 2016–17,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης,πρωταθλήματος και υποδομών,στην ΒΔ Ελλάδα.
Ο πρωταθλητής Ε.Σ.ΚΑ.ΒΔ.Ε. ανεβαίνει στην Γ εθνική.
Α ΕΣΚΑΒΔΕ
Το πρωτάθλημα διεξάγεται σε δυο ομίλους (Βορράς-Νότος) των 10 ομάδων.Μετά το τέλος της κανονικής διάρκειας του πρωταθλήματος ακολουθούν play off για την ανάδειξη του πρωταθλητή και play out για τον υποβιβασμό των ομάδων στην Β Ανδρών.
Πριν την έναρξη της σεζόν υπήρξε συγχώνευση μεταξύ του Αστέρα Καλπακίου που θα συμμετείχε στο πρωτάθλημα και του IBC που θα συμμετείχε στην Β Ανδρών.Το νέο σωματείο θα συμμετέχει στην Α Ανδρών με το όνομα Σ.Κ.Ιωάννινα. Την θέση του Βίκος Ζαγοροχώρια που ανέβηκε στην Γ εθνική κατέλαβε ο Αίας Άρτας.
Α όμιλος ΒΜΑ:Βαθμοί στους μεταξύ τους αγώνες
ΔΜΑ:Διαφορά στους μεταξύ τους αγώνες
ΔΟΑ:Διαφορά σε όλους τους αγώνες
Play-off
Οι δυο πρώτοι κάθε ομίλου πέρασαν στην επόμενη φάση δημιουργώντας έναν νέο όμιλο. Μετά την ολοκλήρωση των play off οι Ιππότες Κέρκυρας αρχικά μηδενίστηκαν και υποβιβάστηκαν στην Γ ΕΣΚΑΒΔΕ. Τα play off έγιναν με την συμμετοχή του Σπάρτακου Ιωαννίνων στην θέση των Ιπποτών.Οι ομάδες αγωνίστηκαν με τον Σπάρτακο ενώ τα υπόλοιπα αποτελέσματα έμειναν ως είχαν.Οι Ιππότες προσέφυγαν στον ΑΣΕΑΔ,όπου και δικαιώθηκαν. ΒΜΑ:Βαθμοί στους μεταξύ τους αγώνες
ΔΜΑ:Διαφορά στους μεταξύ τους αγώνες
ΔΟΑ:Διαφορά σε όλους τους αγώνες
Play-out
Οι δυο τελευταίοι κάθε ομίλου θα παίξουν χιαστί σε διπλούς αγώνες
2/4/17 Άνω πόλη Άρτας-ΚΑΕ Πρωτέας Ηγουμενίτσας 63-70
8/4/17 ΚΑΕ Πρωτέας Ηγουμενίτσας-Άνω πόλη Άρτας 87-67
1/4/17 ΚΑΕ Παραμυθιά-ΑΕ Δόξα Πύρρου 58-43
9/4/17 ΑΕ Δόξα Πύρρου-ΚΑΕ Παραμυθιά 69-49
Β ΕΣΚΑΒΔΕ
Το πρωτάθλημα διεξάγεται σε δυο ομίλους (Βορράς-Νότος) των 9 ομάδων.Μετά το τέλος της κανονικής διάρκειας του πρωταθλήματος ακολουθούν play off για την ανάδειξη του πρωταθλητή και των ομάδων που θα ανεβούν στην Α Ανδρών και play out για τον υποβιβασμό των ομάδων στην Γ Ανδρών.Στην κατηγορία συμμετέχουν και Β ομάδες μεγαλύτερων κατηγοριών.
Δεν κατεβαίνουν σε σχέση με πέρυσι ο ΚΑΟ Πρέβεζας και ο ΑΣ Λέων Μεσολογγίου (συνεχίζουν οι ακαδημίες).Ο IBC θα συμμετέχει στην Α Ανδρών μετά την συγχώνευση με τον Αστέρα Καλπακίου.
Α όμιλος Τα Σωματεία Α.Ο.Κ. ΙΝΑΧΟΣ, ΧΑΡ. ΤΡΙΚΟΥΠΗΣ(Β) και Α.Μ.Σ ΑΠΟΛΛΩΝ ΜΕΣΟΛΟΓΓΙΟΥ τιμωρήθηκαν με μηδενισμό και αφαίρεση ενός (1) βαθμού από το Πρωτάθλημα εκείνου του έτους, καθώς και από το επόμενο βάσει του Άρθρου 10 των Γεν. Διατάξεων ΕΣΚΑΒΔΕ.
ΒΜΑ: Βαθμοί στους μεταξύ τους αγώνες
ΔΜΑ: Διαφορά στους μεταξύ τους αγώνες
ΔΟΑ: Διαφορά σε όλους τους αγώνες
Β όμιλος Τα Σωματεία ΑΧΙΛΛΕΑΣ ΝΕΟΧΩΡΙΟΥ και Α.Ο. ΛΟΥΡΟΥ τιμωρήθηκαν με μηδενισμό και αφαίρεση ενός (1) βαθμού από το πρωτάθλημα εκείνου του έτους, καθώς και από το επόμενο βάσει του Άρθρου 10 των Γεν. Διατάξεων ΕΣΚΑΒΔΕ.
ΒΜΑ:Βαθμοί στους μεταξύ τους αγώνες
ΔΜΑ:Διαφορά στους μεταξύ τους αγώνες
ΔΟΑ:Διαφορά σε όλους τους αγώνες
Play-off
Οι δυο πρώτοι κάθε ομίλου πέρασαν στην επόμενη φάση δημιουργώντας έναν νέο όμιλο. ΒΜΑ:Βαθμοί στους μεταξύ τους αγώνες
Η Δόξα Λευκάδας και η Προοδευτική Αγρινίου ανεβαίνουν στην Α ΕΣΚΑΒΔΕ.Ο Ιόνιος και ο ΒΑΟ Άρτας ανεβαίνουν εφόσον υπάρξει κενή θέση στην Α ΕΣΚΑΒΔΕ.
Play-out
Οι τελευταίοι κάθε ομίλου θα παίξουν χιαστί σε διπλούς αγώνες.Ο ηττημένος θα υποβιβαστεί στην Γ ΕΣΚΑΒΔΕ.Παρότι η προκήρυξη έλεγε για χιαστί αγώνες μεταξύ των τελευταίων δυο ομάδων κάθε ομίλου,έγινε αλλαγή εξαιτίας αποχώρησης ομάδων στην αρχή της χρονιάς.
1/4/17 ΑΟΚ Ίναχος-ΑΟ Λούρου 63-78
Γ ΕΣΚΑΒΔΕ
Το πρωτάθλημα διεξάγεται σε 2 ομίλους των 6 και 8 ομάδων αντίστοιχα.Οι πρώτοι των δυο ομίλων θα ανέβουν στην Β ΕΣΚΑΒΔΕ.Οι δεύτερες και οι τρίτες ομάδες θα παίξουν χιαστί σε ουδέτερη έδρα.Μετά θα παίξουν οι ηττημένοι για να υπάρξει κατάταξη σε πιθανή άνοδο.
Α όμιλος ΒΜΑ:Βαθμοί στους μεταξύ τους αγώνες
ΔΜΑ:Διαφορά στους μεταξύ τους αγώνες
ΔΟΑ:Διαφορά σε όλους τους αγώνες
Β όμιλος Το Σωματείο Α.Ο. ΓΑΛΑΤΑ συμπλήρωσε δυο (2) μηδενισμούς λόγω μή προσέλευσης να αγωνιστεί και αποβάλλεται από τη συνέχεια του Πρωταθλήματος.
Τα Σωματεία Ποσειδώνας Παξών και Πήγασος Ηλιοβουνίων έχουν έναν μηδενισμό και αφαίρεση ενός βαθμού από το Πρωτάθλημα.
ΒΜΑ:Βαθμοί στους μεταξύ τους αγώνες
Play-off
Οι αγώνες έγιναν σε ουδέτερες έδρες.Οι αγώνες έγιναν στις 13 Μαίου 2017.
ΔΑΚ Άρτας Άκτιος Απόλλων-Αίας Περιβλέπτου 68-60
ΔΑΚ Πρέβεζας ΑΣ Μολοσσών-ΑΣ Λέων Μεσολογγίου 66-48
Ορίστηκε αγώνας μεταξύ των ηττημένων.Ο αγώνας θα γινόταν στις 20 Μαίου 2017
ΔΑΚ Πρέβεζας Αίας Περιβλέπτου-ΑΣ Λέων Μεσολογγίου 20-0 αα
Υποδομές
Διεξάγονται πρωταθλήματα εφήβων,παίδων,μίνι 2003,προμίνι 2004.Στους έφηβους πρωταθλήτρια βγήκε η Δόξα Λευκάδας,στους παίδες και στα μίνι 2004 η Νικόπολη ενώ στα μίνι 2003 ο ΑΓΣ Ιωαννίνων.
Πηγές
2016 2017 Ανδρες Βορειοδυτικη Ελλαδα Ανδρες Βορειοδυτικη Ελλαδα Ανδρες
Βασίλης Τσίρκας
Ο Βασίλης Τσίρκας (γεν. 1 Ιουλίου 1981, Αθήνα) είναι Έλληνας πολιτικός.
Βιογραφία
Στις εκλογές του Ιανουαρίου 2015 εξελέγη βουλευτής με το ψηφοδέλτιο του ΣΥΡΙΖΑ, εκπροσωπώντας την εκλογική περιφέρεια Άρτας. Εξελέγη γραμματέας της Βουλής στην πρώτη συνεδρίαση της 16ης κοινοβουλευτικής περιόδου, αποσπώντας 213 θετικές ψήφους.
Εξωτερικοί σύνδεσμοι
Κατηγορία:Βουλευτές εκλεγμένοι με τον ΣΥΡΙΖΑ
Πεδιάδα του Γιβραλτάρ
link=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Campo%20de%20Gibraltar%20Urbano.png|thumb|Χάρτης με τους δήμους της φυσικής επαρχίας Η φυσική επαρχία της Πεδιάδας του Γιβραλτάρ (ισπανικά: Comarca del Campo de Gibraltar) είναι μια φυσική επαρχία της επαρχίας του Κάδιθ στην Ανδαλουσία.
Αποτελεί μία από τις κομάρκας με τον πιο ιδιαίτερο χαρακτήρα, που υπερτονίζεται από την έντονη βιομηχανική της δραστηριότητα, από την ύπαρξη του λιμανιού της Αλχεθίρας, που μετακινεί τον μεγαλύτερο όγκο εμπορευμάτων στην Ισπανία και από την ύπαρξη σημαντικών τουριστικών προορισμών όπως η Ταρίφα.
Πρωτεύουσα της φυσικής επαρχίας είναι η Αλχεθίρας. Μέχρι το 1707 το σύνολο των αστικών πυρήνων της πεδιάδας είχαν ως κέντρο τους την ομώνυμη πόλη, η οποία ωστόσο από την βρετανική κατάκτηση κατά τον Πόλεμο της Ισπανικής Διαδοχής κι έπειτα αποτελεί έδαφος της Μεγάλης Βρετανίας. Ως αποτέλεσμα, δημιουργήθηκαν νέοι αυτόνομοι οικισμοί όπως το Σαν Ρόκε και η Λίνεα δε λα Κονθεπθιόν έξω από τα νέα σύνορα. Η ιδιαίτερη ταυτότητα της φυσικής επαρχίας. Πολλοί κάτοικοί της εργάζονται στο Γιβραλτάρ, και μιλούν την ισπανική διάλεκτο llanito, μια μείξη ανδαλουσιανικών ισπανικών με πλήθος αγγλικών δανείων.
Αξιοθέατα
link=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Baelo%20ClaudiaMIN-DSC00365.JPG|thumb|Ο αρχαιολογικός χώρος της Baelo Claudia, ένας από τους μεγαλύτερους της Ισπανίας. Στα όρια του δήμου της Ταρίφα υφίσταται η τέως ρωμαϊκή αποικία Baelo Claudia, δίπλα ακριβώς στην περίφημη για τους αέρηδες της και την εξάσκηση wind surfing παραλία της Μπολόνια. Στα όρια της πόλης της Ταρίφα εντοπίζεται το νοτιότερο ηπειρωτικό έδαφος της Ευρώπης, γνωστό ως punta de Tarifa ενώ γενικότερα η πόλη χαρακτηρίζεται από ένα αρκετά γραφικό ιστορικό κέντρο.
Εξωτερικοί σύνδεσμοι
Κατηγορία:Γεωγραφία της Ανδαλουσίας
Βερόνικα Τσέπκαλο
Η Βεράνικα Τσαπκάλα ή Βερόνικα Τσέπκαλο είναι πολιτική ακτιβίστρια της Λευκορωσίας.
Νεαρή ηλικία
Ο παππούς της, Πίτερ Σεστέρικοφ, ήταν συγγραφέας, από τον οποίο έχει πάρει το όνομα του ένας δρόμος στο Μαχίλιου.
Το 1998 η Τσέπκαλο αποφοίτησε από τη Σχολή Διεθνών Σχέσεων του Κρατικού Πανεπιστημίου της Λευκορωσίας με πτυχίο Διεθνών Σχέσεων. Το 2004-2006 σπούδασε στην Ανώτατη Σχολή Διοίκησης και Επιχειρήσεων του Κρατικού Οικονομικού Πανεπιστημίου της Λευκορωσίας. Το 2008, σπούδασε στο Εθνικό Ινστιτούτο Μικρών και Μεσαίων Επιχειρήσεων στο Χαϊντεραμπάντ της Ινδίας.
Ακτιβισμός εκλογών 2020
Όταν ο σύζυγος της Τσέπκαλο, Βαλέρι Τσέπκαλο, ανακοίνωσε τη συμμετοχή του στις προεδρικές εκλογές της Λευκορωσίας του 2020, η Τσέπκαλο τον συνόδευσε στα ταξίδια του. Στις 14 Ιουλίου 2020, ο Βαλερί απορρίφθηκε για εγγραφή ως προεδρικός υποψήφιος στη Λευκορωσία. Λίγο αργότερα, τα αρχηγεία των υποψηφίων της αντιπολίτευσης ένωσαν τις εκστρατείες τους - Σβετλάνα Τιχανόφσκαγια, Βάλερι Τσεπκάλο, Βίκτορ Μπαμπαρίκο. Από την ενοποίηση αυτών των εκστρατειών, η Βερόνικα έγινε εκπρόσωπος του συζύγου της στις εκστρατείες της Τιχανόφφσκαγια, ενώ ο Βαλερί και τα παιδιά του έφυγαν από τη χώρα φοβούμενοι την ασφάλειά τους. Επιπλέον, καθ 'όλη τη διάρκεια της εκστρατείας, η Βερόνικα δεχόταν συνεχώς πιέσεις από την κυβέρνηση. Συλλογή πληροφοριών στο σχολείο όπου σπουδάζουν παιδιά, κλήση στην αδελφή της Βερόνικα, Ναταλία Λεονιούκ, να καταθέσει εναντίον του Βαλέρι Τσέπκαλο.
Στις 30 Ιουλίου 2020, κατά τη διάρκεια μίας συγκέντρωσης στο Μινσκ, η Βερόνικα μίλησε για τις προσωπικές υποθέσεις της οικογένειάς της και ανέφερε την παραποίηση ποινικής υπόθεσης εναντίον της μητέρας της, η οποία τότε ήταν ήδη σε σοβαρή ιατρική κατάσταση. Φοβούμενη την απώλεια της ελευθερίας της ως αποτέλεσμα πολιτικών διώξεων, εγκατέλειψε τη χώρα την παραμονή των προεδρικών εκλογών της Λευκορωσίας του 2020, συναντώντας τον σύζυγό της στη Μόσχα. Ψήφισε στην πρεσβεία της Λευκορωσίας στη Μόσχα.
Μετά τις εκλογές της 9ης Αυγούστου, όπου ο νυν πρόεδρος Αλεξάντερ Λουκασένκο αυτοανακηρύχθηκε νικητής εν μέσω ισχυρισμών για απάτη, η Τσέπκαλο κάλεσε άλλες χώρες να αναγνωρίσουν την Τιχανόφσακαγια ως τηνόμιμα εκλεγμένη πρόεδρο της Λευκορωσίας.
Στις 19 Αυγούστου 2020, αναφέρθηκε ότι η Τσέπκαλο βρισκόταν στην Πολωνία με τον άντρα και τα παιδιά της.
Στις 8 Σεπτεμβρίου, αναφέρθηκε ότι η Τσέπκαλο βρισκόταν στην Ουκρανία.
Βιβλιογραφικές αναφορές
Κατηγορία:Λευκορώσοι ακτιβιστές Κατηγορία:Εξόριστοι πολιτικοί Κατηγορία:Βραβευμένοι με το Βραβείο Ζαχάρωφ Κατηγορία:Βραβευθέντες με το Βραβείο Καρλομάγνος
Αγία Μαριανή Μεσσηνίας
Η Αγία Μαριανή, ή Αγία Μαρίνα, είναι νησί των Μεσσηνιακών Οινουσσών. Είναι μικρό ακατοίκητο νησί με σχεδόν στρογγυλό σχήμα που βρίσκεται ανάμεσα στα νησιά Σχίζα και Σαπιέντζα. Είναι σχετικά επίπεδο με το υψηλότερο σημείο του να μην υπερβαίνει τα 30 μέτρα. Στο υψηλότερο αυτό σημείο υπάρχει εκκλησάκι αφιερωμένο στην Αγία Μαρίνα. Κάθε χρόνο στις 17 Ιουλίου, ημέρα που γιορτάζει το εκκλησάκι, επισκέπτονται το νησί πιστοί από την απέναντι Μεσσηνιακή ακτή. . Διοικητικά ανήκει στον Δήμο Πύλου-Νέστορος, ενώ την περίοδο 1999-2011 ανήκε στον Δήμο Μεθώνης. Το νησί είναι ενταγμένο στο δίκτυο Natura 2000, μαζί με τα υπόλοιπα νησιά των Μεσσηνιακών Οινουσσών και την περιοχή του Ακρωτηρίου Ακρίτας, με τον κωδικό GR2550003.
Παραπομπές
Κατηγορία:Ιόνιες Νήσοι Κατηγορία:Νησιά της Πελοποννήσου Κατηγορία:Νησιά της Μεσσηνίας Κατηγορία:Γεωγραφικοί σχηματισμοί της Μεσσηνίας Κατηγορία:Δήμος Πύλου - Νέστορος Κατηγορία:Επαρχία Πυλίας
Αντρέ Γκρέι
Ο Αντρέ Άντονι Γκρέι (αγγλικά: Andre Anthony Gray, γενν. 26 Ιουνίου 1991) είναι Τζαμαϊκανός-Άγγλος επαγγελματίας ποδοσφαιριστής, που αγωνίζεται ως επιθετικός για τον Άρη Θεσσαλονίκης και την Εθνική Τζαμάικας.
Σριούσμπερι Τάουν
Ο Γκρέι ξεκίνησε τη σταδιοδρομία του στην ακαδημία της Γουλβερχάμπτον Γουόντερερς, αλλά αποδεσμεύθηκε σε ηλικία 13 ετών. Εντάχθηκε στην ακαδημία νέων της Σριούσμπερι Τάουν της Φούτμπολ Λιγκ Του το 2004, υπογράφοντας το πρώτο του επαγγελματικό, μονοετές, συμβόλαιο πριν από την έναρξη της σεζόν 2009–10. Έκανε το ντεμπούτο του την πρώτη αγωνιστική της σεζόν, μπαίνοντας ως αλλαγή στο 89ο λεπτό σε μια νίκη με 3-1 επί της Μπάρτον Άλμπιον. Μια κρίση τραυματισμών οδήγησε τον Γκρέι να κάνει άλλες τέσσερις συμμετοχές, με την τελευταία του συμμετοχή για τον σύλλογο να έρχεται ως αλλαγή στο 57ο λεπτό σε μια ήττα με 2–0 στο δεύτερο γύρο του Φούτμπολ Λιγκ Τρόφι από την Άκρινγκτον Στάνλεϊ στις 20 Οκτωβρίου. Πέρασε τη σεζόν 2009–10 ως δανεικός, αλλά ο ανταγωνισμός για τις θέσεις βασικών σήμαινε ότι ο Γκρέι υποβιβάστηκε στην εφεδρική ομάδα. Ο Γκρέι αποδεσμεύθηκε από τη Σρούσμπερι στις 14 Μαΐου 2010, έχοντας κάνει μόλις πέντε εμφανίσεις για τον σύλλογο.
Τέλφορντ Γιουνάιτεντ (δανεισμός)
Στις 26 Νοεμβρίου 2009, ο Γκρέι εντάχθηκε με δανεισμό ενός μήνα στην ΑΦΚ Τέλφορντ Γιουνάιτεντ της Νάσιοναλ Λιγκ Νορθ. Η καλή φόρμα του Γκρέι σήμαινε ότι ο δανεισμός του παρατάθηκε για δεύτερο μήνα. Σκόραρε το πρώτο του γκολ για τον σύλλογο με στις καθυστερήσεις εναντίον της Στάφορντ Ρέιντζερς ΦΚ την Boxing Day. Ο ανταγωνισμός για τη θέση της επίθεσης σήμαινε ότι ο Γκρέι έχασε σταδιακά τη θέση του στην ομάδα και επέστρεψε στη Σριούσμπερι Τάουν στις 5 Φεβρουαρίου 2010. Ο Γκρέι έπαιξε έξι φορές για την ομάδα, σκοράροντας ένα γκολ.
Χίνκλι Γιουνάιτεντ
Στις 5 Μαρτίου 2010, ο Γκρέι εντάχθηκε στην Χίνκλι Γιουνάιτεντ ΦΚ με έκτακτο δανεισμό ενός μήνα. Έκανε πέντε εμφανίσεις και δεν σημείωσε κανένα γκολ για τον σύλλογο, πριν επιστρέψει στη Σρούσμπερι Τάουν.
Ο Γκρέι επέστρεψε στην Χίνκλι Γιουνάιτεντ τον Ιούνιο του 2010 και υπέγραψε μόνιμο μονοετές συμβόλαιο με τον σύλλογο. Το πρώτο του γκολ για τον σύλλογο ήταν το γκολ ισοφάρισης σε μια ισοπαλία με 2-2 εναντίον της Χάρογκεϊτ Τάουν ΑΦΚ στις 4 Σεπτεμβρίου. Ολοκλήρωσε τη σεζόν 2010–11 με 35 εμφανίσεις και 14 γκολ.
Ο Γκρέι παρέμεινε στη Χίνκλι Γιουνάιτεντ για τη σεζόν 2011–12 και έδειξε εξαιρετική φόρμα, με τα γκολ του να εκτοξεύουν την ομάδα σε έναν αγώνα του πρώτου γύρου του Κυπέλλου Αγγλίας εναντίον της Τάμγουορθ ΦΚ της Νάσιοναλ Λιγκ στις 12 Νοεμβρίου 2011. Ο Γκρέι βοήθησε επίσης τη Χίνκλι να φτάσει στον δεύτερο γύρο του Φούτμπολ Ασοσιέισον Τσάλεντζ Τρόφι, σημειώνοντας ένα γκολ στις καθυστερήσεις εναντίον της Ρέξαμ ΑΦΚ στον πρώτο γύρο, αν και δεν μπόρεσε να βρει τα δίχτυα ενάντια στη Λούτον Τάουν στον επόμενο γύρο, στον οποίο και ηττήθηκαν με 3-0 σε επαναληπτικό αγώνα. Τα κατορθώματά του τράβηξαν την προσοχή από τους συλλόγους της Φούτμπολ Λιγκ Τσάμπιονσιπ. Ο Γκρέι έκανε 45 εμφανίσεις και σημείωσε 23 γκολ κατά τη διάρκεια της σεζόν 2011–12. Αποχώρησε από τον Χίνκλι το καλοκαίρι του 2012, έχοντας 85 εμφανίσεις και 37 γκολ σε δύο περιόδους του με τον σύλλογο.
Λούτον Τάουν
Στις 22 Μαρτίου 2012, ο Γκρέι υπέγραψε στην Λούτον Τάουν ως δανεικός μέχρι το τέλος της σεζόν 2011–12, με σκοπό μια μόνιμη μετακόμιση, έχοντας εντυπωσιάσει το παρασκηνιακό προσωπικό του συλλόγου με τις εμφανίσεις του εναντίον του συλλόγου στο Τσάλεντζ Τρόφι. Ενσωματώθηκε κατευθείαν στην αρχική ενδεκάδα, σκόραρε στο ντεμπούτο του σε μια ισοπαλία με 1–1 με τη Γκρίμσμπι Τάουν στις 24 Μαρτίου και πέτυχε ένα γκολ σε κάθε έναν από τους επόμενους αγώνες του εναντίον της Γιορκ Σίτι, της Μπρέιντρι Τάουν ΦΚ και της Χέιζ εντ Γέντινγκ Γιουνάιτεντ. Αυτό σήμαινε ότι ο Γκρέι έγινε ο μοναδικός παίκτης στην ιστορία της Λούτον Τάουν που σκόραρε σε κάθε έναν από τους πρώτους τέσσερις αγώνες του για τον σύλλογο. Σκόραρε το πέμπτο του γκολ σε μια νίκη με 2–0 επί της πρωταθλήτριας Φλίτγουντ Τάουν στον τελευταίο αγώνα της σεζόν για να εξασφαλίσει στη Λούτον την πέμπτη θέση στο πρωτάθλημα και την τελευταία διαθέσιμη θέση στα πλέι οφ ανόδου. Ο Γκρέι σημείωσε το εναρκτήριο γκολ στον πρώτο αγώνα των ημιτελικών πλέι-οφ εντός έδρας εναντίον της Ρέξαμ, τον οποίο η Λούτον κέρδισε με 3–2 συνολικά για να παίξει στον τελικό εναντίον της Γιορκ Σίτι στο Στάδιο Γουέμπλεϊ. Η Λούτον έχασε τον αγώνα με 2–1, παρά το γεγονός ότι ο Γκρέι σημείωσε το εναρκτήριο γκολ μετά από μόλις 74 δευτερόλεπτα. Συνολικά σημείωσε 7 γκολ σε 12 εμφανίσεις κατά τη διάρκεια του δανεισμού του.
Την ημέρα μετά την ήττα στον τελικό των πλέι οφ, ο Γκρέι υπέγραψε διετές επαγγελματικό συμβόλαιο με τη Λούτον έναντι 30.000 λιρών. Ξεκινώντας τη σεζόν 2012–13 σε ρόλο αναπληρωματικού, ο Γκρέι σημείωσε το πρώτο του γκολ στη σεζόν σε μια νίκη με 4-1 επί της Μάκλσφιλντ Τάουν ΦΚ την 1η Σεπτεμβρίου 2012, καθώς μπήκε ξανά στην αρχική ενδεκάδα. Η απόδοση του Γκρέι σε μια νίκη με 2–0 στον τέταρτο προκριματικό γύρο του Κυπέλλου Αγγλίας επί της Κέιμπριτζ Γιουνάιτεντ στα τέλη Οκτωβρίου τον οδήγησε να κερδίσει το βραβείο του Παίκτη του Γύρου του Κυπέλλου Αγγλίας. Στις 14 Ιανουαρίου, μετά από ένα σερί δέκα αγώνων στους οποίους σημείωσε οκτώ γκολ, ο Γκρέι υπέγραψε νέο συμβόλαιο δυόμισι ετών, το οποίο θα τον κρατούσε στην ομάδα μέχρι τον Ιούνιο του 2015. Έπαιξε 75 λεπτά στη νίκη έκπληξη με 1-0 στον τέταρτο γύρου του Κυπέλλου Αγγλίας επί της Νόριτς Σίτι στις 26 Ιανουαρίου, αλλά το σερί της Λούτον σταμάτησε από τη Μίλγουολ ΦΚ στον πέμπτο γύρο, που κέρδισε με 3-0. Ο Γκρέι ολοκλήρωσε τη σεζόν 2012–13 με ένα σερί 6 γκολ σε 6 αγώνες. Ο Γκρέι έκανε 54 εμφανίσεις και σημείωσε 20 γκολ, σε μια σεζόν που είδε τη Λούτον να τερματίζει δύο θέσεις εκτός των θέσεων πλέι οφ.
Ο Γκρέι χρησιμοποιήθηκε κυρίως ως αναπληρωματικός κατά την έναρξη της σεζόν 2013-14. Σκόραρε το πρώτο του γκολ στη σεζόν στις 24 Σεπτεμβρίου 2013, στον ενδέκατο αγώνα πρωταθλήματος του συλλόγου, σε μια νίκη με 4–0 επί της Γουόκινγκ ΦΚ. Αφού σημείωσε άλλα 7 γκολ σε 4 αγώνες το Φεβρουάριο, ο Γκρέι αναδείχθηκε ο Παίκτης του Μήνα στην Κόνφερενς. Συνολικά, ο Γκρέι σημείωσε 30 γκολ σε 45 εμφανίσεις κατά τη διάρκεια της σεζόν 2013–14, και κέρδισε τον πρώτο τίτλο της καριέρας του, καθώς η Λούτον προβιβάστηκε ξανά στη Φούτμπολ Λιγκ ως πρωταθλήτρια Κόνφερενς Λιγκ. Αναγνωρίστηκε από τον σύλλογο για τις εμφανίσεις του κερδίζοντας το βραβείο του Παίκτης της Σεζόν. Ο Γκρέι έφυγε από τη Λούτον στα τέλη Ιουνίου 2014, έχοντας 111 εμφανίσεις και 57 γκολ κατά τη διάρκεια της θητείας του.
Μπρέντφορντ
Στις 27 Ιουνίου 2014, ο Γκρέι υπέγραψε τριετές συμβόλαιο με την Μπρέντφορντ ΦΚ της Τσάμπιονσιπ έναντι άγνωστης αμοιβής και του δόθηκε η φανέλα με τον αριθμό 19. Αφού σκόραρε σε φιλικά παιχνίδια εναντίον της Μπάρνετ και της Νις τον Ιούλιο του 2014, Γκρέι έκανε το επίσημο ντεμπούτο του για τον σύλλογο την πρώτη ημέρα της σεζόν 2014–15 εναντίον της Τσάρλτον Αθλέτικ. Ο Γκρέι σημείωσε το πρώτο του επίσημο γκολ για το σύλλογο στον επόμενο αγώνα, μια ισοπαλία με 6-6 με τη Ντάγκεναμ εντ Ρέντμπριτζ στον πρώτο γύρο του Λιγκ Καπ, τον οποίο ο Μπρέντφορντ κέρδισε με 4-2 στη διαδικασία των πέναλτι. Σκόραρε το πρώτο γκολ της καριέρας του στην Τσάμπιονσιπ σε μια νίκη με 2-0 επί της Ρόδεραμ Γιουνάιτεντ στις 30 Αυγούστου.
Μπέρνλι
μικρογραφία| Ο Γκρέι με τη φανέλα της [[Μπέρνλι ΦΚ|Μπέρνλι το 2015]] Στις 21 Αυγούστου 2015, ο Γκρέι εντάχθηκε στην Μπέρνλι ΦΚ με τριετές συμβόλαιο έναντι άγνωστης αμοιβής – που πιστεύεται ότι ήταν ένα ρεκόρ 6 εκ. λιρών.
Στις 29 Αυγούστου 2015, ο Γκρέι έκανε το ντεμπούτο του για τη Μπέρνλι σε μια εκτός έδρας νίκη με 2–1 επί της Μπρίστολ Σίτι. Ακολούθησε το πρώτο του γκολ για τον σύλλογο στο δεύτερο ημίχρονο για να ολοκληρώσει μια εντός έδρας νίκη με 3-1 επί της Σέφιλντ Γουένσντεϊ, δύο εβδομάδες αργότερα. Το σερί του Γκρέι με 8 γκολ σε 8 αγώνες τον Οκτώβριο και το Νοέμβριο βοήθησε την Μπέρνλι να συμβαδίσει με τους πρωτοπόρους του πρωταθλήματος. Άλλα 7 γκολ σε 9 αγώνες από τα τέλη Δεκεμβρίου έως τις αρχές Φεβρουαρίου, συμπεριλαμβανομένου ενός χατ τρικ στη νίκη με 4–0 επί της Μπρίστολ Σίτι, αύξησαν τον αριθμό των τερμάτων του σε 15, καθώς η Μπέρνλι κυνηγούσε τις θέσεις αυτόματης ανόδου στη βαθμολογία της Τσάμπιονσιπ. Ο Γκρέι σημείωσε 8 γκολ στους εναπομείναντες αγώνες της Μπέρνλι για να τη βοηθήσει να φτάσει στην κορυφή της Τσάμπιονσιπ, συμπεριλαμβανομένου ενός την τελευταία ημέρα της σεζόν 2015-16, καθώς η Μπέρνλι εξασφάλισε τον τίτλο του Πρωταθλήματος μετά από μια εκτός έδρας νίκη με 3-0 επί της Τσάρλτον Αθλέτικ. Κατά τη διάρκεια αυτής της περιόδου, ο Γκρέι αναδείχθηκε Παίκτης της Χρονιάς της Τσάμπιονσιπ και κέρδισε το βραβείο του Χρυσού Παπουτσιού, αφού τερμάτισε πρώτος σκόρερ της Τσάμπιονσιπ με 25 γκολ.
Ο Γκρέι έκανε το ντεμπούτο του στην Πρέμιερ Λιγκ την πρώτη μέρα της σεζόν 2016-17, σε μια εντός έδρας ήττα με 1-0 από τη Σουόνσι Σίτι. Μια εβδομάδα αργότερα, ακολούθησε το ντεμπούτο του στην Πρέμιερ Λιγκ σημειώνοντας το πρώτο του γκολ στην Πρέμιερ Λιγκ σε μια εντός έδρας νίκη με 2-0 επί της Λίβερπουλ. Ο Γκρέι σημείωσε το πρώτο του χατ τρικ στην Πρέμιερ Λιγκ σε μια νίκη με 4-1 επί της Σάντερλαντ στις 31 Δεκεμβρίου 2016 και έγινε ο πρώτος παίκτης της Μπέρνλι που σημείωσε χατ τρικ στην Πρέμιερ Λιγκ και ο πρώτος παίκτης της Μπέρνλι που σημείωσε χατ τρικ σε κορυφαία κατηγορία μετά τον Πίτερ Νομπλ το 1975. Ο Γκρέι ολοκλήρωσε τη σεζόν 2016–17 με 36 συμμετοχές και 10 γκολ, βοηθώντας τη Μπέρνλι να τερματίσει 16η στην Πρέμιερ Λιγκ.
Γουότφορντ
Στις 9 Αυγούστου 2017, ο Γκρέι υπέγραψε πενταετές συμβόλαιο με την Γουότφορντ έναντι άγνωστης αμοιβής ρεκόρ, αφού απέρριψε την πρόταση για νέο συμβόλαιο με τη Μπέρνλι, έχοντας εισέλθει στον τελευταίο χρόνο του συμβολαίου του. Έκανε το ντεμπούτο του για τη Γουότφορντ τρεις ημέρες αργότερα, ως αλλαγή στο 63ο λεπτό, σε μια εντός έδρας ισοπαλία με 3-3 με τη Λίβερπουλ και σημείωσε το πρώτο του γκολ στις 23 Σεπτεμβρίου σε μια εκτός έδρας νίκη με 2-1 εναντίον της Σουόνσι Σίτι. Ο Γκρέι ολοκλήρωσε την πρώτη του σεζόν με 5 γκολ σε 33 εμφανίσεις, ανταγωνιζόμενος τον Ρίτσαρλισον και τον Τρόι Ντίνι για τη θέση του βασικού. Ο Γκρέι έκανε 34 εμφανίσεις και σημείωσε 9 γκολ τη σεζόν 2018-19.
Κουίνς Παρκ Ρέιντζερς (δανεισμός)
Ο Γκρέι αποδεσμεύθηκε από τη Γουότφορντ στο τέλος της σεζόν 2021-22.
Άρης Θεσσαλονίκης
Στις 3 Ιουλίου 2022, ο Άρης Θεσσαλονίκης ανακοίνωσε την απόκτηση του Γκρέι με τετραετές συμβόλαιο.
Εθνική ομάδα
Γεννημένος στην Αγγλία, ο Γκρέι είναι τζαμαϊκανής καταγωγής και μπορούσε να εκπροσωπήσει οποιαδήποτε χώρα. Τα γκολ του Γκρέι για τη Λούτον στους τελευταίους μήνες της σεζόν 2011–12 τράβηξε την προσοχή της Εθνική Αγγλίας Γ και κλήθηκε στην ομάδα για έναν αγώνα εναντίον της Ρωσίας Κ23 τον Ιούνιο του 2012. Έκανε το ντεμπούτο του σε μια ήττα με 4–0, παίζοντας και στα 90 λεπτά. Αργότερα κλήθηκε στην ομάδα για να αντιμετωπίσει το Βέλγιο Κ23 το Σεπτέμβριο του 2012. Μπήκε ως αλλαγή στο ημίχρονο και σημείωσε το πρώτο του διεθνές γκολ στη νίκη με 2-1. Με τη νίκη, η Αγγλία Γ προκρίθηκε στον ημιτελικό του International Challenge Trophy. Έπαιξε στον ημιτελικό στις 5 Φεβρουαρίου 2013 εναντίον της Τουρκίας Β, τον οποίο η Αγγλία Γ έχασε με 1–0. Ο Γκρέι ήταν αρχηγός της Αγγλίας Γ στο δεύτερο ημίχρονο της φιλικής νίκης με 6–1 επί των Βερμούδων στις 5 Ιουνίου 2013, σημειώνοντας το έκτο γκολ της ομάδας. Εμφανίστηκε ξανά σε μια φιλική ισοπαλία με 2–2 με την Τσεχία Κ21 το Νοέμβριο του 2013. Ο Γκρέι έπαιξε σε φιλικό αγώνα εναντίον της Ιορδανίας Κ23 στο Αμμάν στις 4 Μαρτίου 2014. Η επιστροφή του Γκρέι στην Τσάμπιονσιπ τον Ιούνιο του 2014 σήμαινε ότι δεν ήταν πλέον επιλέξιμος για την Αγγλία Γ. Έκανε 6 συμμετοχές και σημείωσε 2 γκολ.
Τον Μάρτιο του 2021, ήταν ένας από τους έξι παίκτες γεννημένους στην Αγγλία που έλαβαν την πρώτη τους κλήση στην Εθνική Τζαμάικας. Στις 25 Μαρτίου 2021, ο Γκρέι έκανε το ντεμπούτο του για την Τζαμάικα εναντίον των Ηνωμένων Πολιτειών. Στις 7 Ιουνίου 2021, σημείωσε το πρώτο του γκολ στην φιλική ισοπαλία με 1-1 εναντίον της Σερβίας.
Προσωπική ζωή
Τον Μάιο του 2016, ο Γκρέι ξεκίνησε τη σχέση του με τη τραγουδίστρια Λι-Αν Πίνοκ του συγκροτήματος Little Mix. Στις 28 Μαΐου 2020, ο Γκρέι έκανε πρόταση γάμου στην Πίνοκ για την επέτειο των τεσσάρων ετών. Ανακοίνωσαν την εγκυμοσύνη της Πίνοκ τον Μάιο του 2021 και γέννησε δίδυμα στις 16 Αυγούστου 2021.
Αμφιλεγόμενα tweets
Στις 23 Αυγούστου 2016, ο Γκρέι κατηγορήθηκε για ανάρμοστη συμπεριφορά από την FA μετά από μια σειρά από ομοφοβικά tweets που δημοσίευσε στο Twitter το 2012. Τέσσερις ημέρες αργότερα, αναφέρθηκε ότι η FA διερευνούσε επίσης ένα άλλο tweet που δημοσιεύτηκε από τον Γκρέι το 2014, το οποίο περιελάμβανε έναν υποτιμητικό φυλετικό όρο. Στις 23 Σεπτεμβρίου, ο Γκρέι αποβλήθηκε για τέσσερις αγώνες και του επιβλήθηκε πρόστιμο 25.000 λιρών.
Διακρίσεις
Λούτον Τάουν
Μπέρνλι
Γουότφορντ
Ατομικές
Εξωτερικοί σύνδεσμοι
Κατηγορία:Τζαμαϊκανοί ποδοσφαιριστές Κατηγορία:Άγγλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Αγγλίας Γ Κατηγορία:Ποδοσφαιριστές Εθνικής Τζαμάικας Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021 Κατηγορία:Ποδοσφαιριστές Σριούσμπερι Τάουν Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο) Κατηγορία:Ποδοσφαιριστές ΑΦΚ Τέλφορντ Γιουνάιτεντ Κατηγορία:Ποδοσφαιριστές Χίνκλι Γιουνάιτεντ ΦΚ Κατηγορία:Ποδοσφαιριστές Λούτον Τάουν Κατηγορία:Ποδοσφαιριστές Μπρέντφορντ ΦΚ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Μπέρνλι ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Γουότφορντ ΦΚ Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Άγγλοι ποδοσφαιριστές στο εξωτερικό Κατηγορία:Ξένοι ποδοσφαιριστές στην Ελλάδα
Λίμνη Χάουκιβεσι
Η Λίμνη Χάουκιβεσι (φινλανδικά: Haukivesi) είναι μια λίμνη στη νοτιοανατολική Φινλανδία και είναι μέρος του συστήματος της λίμνης Σάιμαα. Είναι η 8η μεγαλύτερη λίμνη της Φινλανδίας με έκταση 562,31 τ.χλμ. Όπως πολλές λίμνες στο συστήμα, περιέχει πολυάριθμα νησιά και διαιρείται σε πολλές μικρότερες περιοχές όπως Σιίτινσελκε, Σαβίλουοτο, Ταχκοσελκέ, Βουορισέλκε, Κουοκάνσελκε, Κουιβασέλκε, Χεποσέλκε, Πεονσέλκε, Τουουναανσέλκε, Βαρπαρανανσελκέ και Ίσο-Χάουκιβεσι.
Το Εθνικό Πάρκο Λίννανσααρι βρίσκεται στο μέσο της λίμνης.
Ελλειπτική γεωμετρία
Η ελλειπτική γεωμετρία θεμελιώθηκε από τον μαθηματικό Ρίμαν κατά τον 19ο αιώνα, η οποία όπως και η υπερβολική γεωμετρία, αντιτίθεται στο πέμπτο ευκλείδειο αίτημα και λέει ότι δύο παράλληλες ευθείες καμπυλώνουν και τέμνονται μεταξύ τους, σε αντίθεση με το ευκλείδειο αίτημα που λέει ότι δύο παράλληλες ευθείες δεν τέμνονται ποτέ και εκτείνονται ως το άπειρο. Η ελλειπτική γεωμετρία ασχολείται με στερεά τρισδιάστατα σχήματα όπως η έλλειψη, ενώ στο ελλειπτικό τρίγωνο το άθροισμα των μοιρών είναι άνω των 180, σε αντίθεση με το υπερβολικό που το άθροισμα είναι κάτω των 180 μοιρών. Στην ελλειπτική γεωμετρία έχει βασιστεί η γενική θεωρία της σχετικότητας του Αϊνστάιν μιας και η Γη καμπυλώνει τον χωροχρόνο. Επίσης έχει αποδειχθεί πως το σύμπαν μας υπακούει σε αυτήν τη γεωμετρία. Ένα τρίγωνο Ρίμαν δεν έχει ποτέ το ίδιο άθροισμα μοιρών μίας και κινείται συνεχώς σε ένα καμπυλωμένο χώρο. Η ευκλείδεια γεωμετρία αποτελεί μεν ένα πολύ μικρό σημείο μίας καμπύλης Ρίμαν στο οποίο οι νόμοι της ευκλείδειας γεωμετρίας εφαρμόζονται τέλεια.
Εξωτερικοί σύνδεσμοι
Κατηγορία:Κλασική γεωμετρία Κατηγορία:Μη ευκλείδεια γεωμετρία Κατηγορία:Μετρική γεωμετρία
Γκρεγκόριο Αλλέγκρι
Ο Γκρεγκόριο Αλλέγκρι (Gregorio Allegri, 1582 – 17 Φεβρουαρίου 1652) ήταν Ιταλός συνθέτης της Ρωμαϊκής Σχολής την περίοδο της Αναγέννησης. Ήταν αδελφός του συνθέτη Ντομένικο Αλλέγκρι και διετέλεσε ιερέας και τραγουδιστής -κάποιες πηγές μάλιστα αναφέρουν ότι ήταν καστράτος. Είναι γνωστός για τη μελοποίηση του 51ου Ψαλμού (ελλ. αρ. 50) που έχει επικρατήσει στην ιστορία ως Miserere του Αλλέγκρι.
Βιογραφικά στοιχεία
Ως παιδί υπήρξε χορωδός στην εκκλησία του San Luigi dei Francesi, υπό την καθοδήγηση του μαέστρου Τζιοβάννι Μπερναντίνο Νανίνο, αδελφού του Τζιοβάννι Μαρία Νανίνο, ο οποίος διατηρούσε σχολή μουσικής στην οποία δίδασκε μεταξύ άλλων και ο Τζιοβάννι Πιερλουίτζι ντα Παλεστρίνα. Έγινε ιερέας στον καθεδρικό ναό του Φέρμο ώσπου το 1629, κατά διαταγή του Πάπα Ουρβανού Η΄, διορίστηκε τραγουδιστής (στη φωνή της κοντράλτο) στη χορωδία της Καπέλα Σιξτίνα. Έγραψε πλήθος θρησκευτικών έργων, που περιλαμβάνει μοτέτα, ψαλμούς και λειτουργίες.
Στα έργα του περιλαμβάνονται δύο τόμοι με κοντσέρτα για πέντε φωνές (εκδ. 1618 και 1619), δύο τόμοι με μοτέτα για έξι φωνές (εκδ. 1621), μια τετράφωνη συμφωνία, πέντε λειτουργίες, δύο μελοποιήσεις των Θρήνων του Ιερεμία, καθώς και άλλα έργα που δεν βρήκαν το δρόμο του τυπογραφείου. Θεωρείται ένας από τους πρώτους συνθέτες που έγραψαν για έγχορδα, δείγμα του οποίου μνημονεύει και ο Ατανάζιους Κίρχερ στο έργο του Musurgia. Στυλιστικά, τα φωνητικά έργα του Αλλέγκρι εντάσσονται στο ύφος του Παλεστρίνα, εντούτοις τα οργανικά του ακροβατούν ανάμεσα στο ύφος της ύστερης αναγέννησης και του όψιμου μπαρόκ -ειδικότερα δε τη μανιέρα του κοντσερτάτο.
Το Miserere
Το Μιζερέρε αποτελεί το πλέον γνωστό έργο του Αλλέγκρι· γράφτηκε για δύο χορωδίες, η μία πεντάφωνη και η άλλη τετράφωνη. Συστηματική είναι η χρήση του ψευδοβάσιμου (fauxbourdon) και για τις δύο χορωδίες, βασισμένο πάνω σε ένα γρηγοριανό μέλος του Tonus peregrinus ("ξένος τόνος" - τονοδοτική μελωδία στην αρχή μιας ψαλμωδίας).
Αποτελούσε για πολλά χρόνια καθιερωμένο κομμάτι για την Καπέλα Σιξτίνα την Μεγάλη Εβδομάδα, η φήμη του οποίου ξεπερνούσε τα σύνορα της Ιταλίας. Το Βατικανό, θέλοντας να διατηρήσει μια αύρα μυστικότητας γύρω απ' αυτό, απαγόρεψε την αντιγραφή του και επέβαλλε στους τραγουδιστές την εκτέλεσή του από μνήμης. Μάλιστα, η αντιγραφή του και η κυκλοφορία του επείχε την ποινή του αφορισμού. Ο θρύλος λέει πως ο δεκατεσσάρων ετών Μότσαρτ, επισκεπτόμενος το 1770 την Ιταλία, ακούγοντάς το μόλις δύο φορές κατάφερε να το αποτυπώσει, δημιουργώντας έτσι το πρώτο πειρατικό αντίγραφο.
Η παρτιτούρα αυτή μεταφέρθηκε στην Αγγλία και εξεδόθη από τον περιηγητή και μουσικό ιστορικό Δρ. Charles Burney. Η έκδοση αυτή, ωστόσο, αποτυπώνει μόνο τη βασική αρμονία του κομματιού, καθώς απουσιάζουν οι καλλωπισμοί, χάρη στους οποίους έγινε τόσο γνωστό. Κατά τη συνήθη πρακτική της εποχής, οι καλλωπισμοί αφήνονταν στη φαντασία των εκτελεστών, οι οποίοι με τη σειρά τους άλλαζαν κατά περιόδους, αλλοιώνοντας έτσι το πρωτότυπο. Η σημερινή έκδοση προέρχεται από ένα αντίγραφο του 1880, το οποίο περιέχει ένα περίεργο λάθος: η μετατροπία από τη Σολ ελάσσονα στη Ντο ελάσσονα, αποτελεί απλώς μεταφορά του αυθεντικού, αποκλείοντας έτσι την ύπαρξη του περίφημου ψηλού Ντο.
Ολόκληρη η μουσική της Μεγάλης Εβδομάδας στο Βατικανό έχει εκδοθεί πλέον στη Λειψία, από τον οίκο Breitkopf und Härtel, ενώ ενδιαφέρουσες είναι οι εντυπώσεις που αναφέρει ο Φέλιξ Μέντελσον στην αλληλογραφία του.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες της Αναγέννησης